b'\n_START_ARTICLE_\nRapa \xc5\xa0uklje\n_START_SECTION_\n\xc5\xbdivljenjepis\n_START_PARAGRAPH_\nRapa, s pravim imenom Marija Roza \xc5\xa0uklje je po kon\xc4\x8danem \xc5\xa1tudiju prava absolvirala iz primerjalne knji\xc5\xbeevnosti na Filozofski fakulteti v Ljubljani. Kmalu po izbruhu Druge svetovne vojne se je priklju\xc4\x8dila odporni\xc5\xa1kemu gibanju. Leta 1944 je bila aretirana in deportirana v koncentracijsko tabori\xc5\xa1\xc4\x8de Ravensbr\xc3\xbcck._NEWLINE_Leta 1948 se je zaposlila v kulturnem uredni\xc5\xa1tvu Radia Ljubljana, kjer je vodila literarne oddaje, kasneje pa je postala urednica oddaje Gremo v kino in se uveljavila tudi kot gledali\xc5\xa1ka kriti\xc4\x8darka._NEWLINE_Kasneje se je posvetila tudi prevajanju angle\xc5\xa1kih, ameri\xc5\xa1kih, nem\xc5\xa1kih in norve\xc5\xa1kih klasikov.'